Neuvoston asetus (ETY) N:o 955/79, annettu 15 päivänä toukokuuta 1979, lopullisen polkumyyntitullin käyttöön ottamisesta tietylle Romaniasta peräisin olevalle rikkaruohomyrkylle



Virallinen lehti nro L 121 , 17/05/1979 s. 0005 - 0006

Suomenk. erityispainos Alue 11 Nide 8 s. 0059

Espanjank. erityispainos: Luku 11 Nide 28 s. 0014

Ruotsink. erityispainos Alue 11 Nide 8 s. 0059

Portugalink. erityispainos: Luku 11 Nide 28 s. 0014



NEUVOSTON ASETUS (ETY) N:o 955/79, annettu 15 päivänä toukokuuta 1979, lopullisen polkumyyntitullin käyttöön ottamisesta tietylle Romaniasta peräisin olevalle rikkaruohomyrkylle EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Euroopan talousyhteisöön kuulumattomien maiden polkumyynniltä, tukipalkkioilta tai vientituelta suojautumiselta 5 päivänä huhtikuuta 1968 annetun neuvoston asetuksen (ETY) N:o 459/68(1), sellaisena kuin se on viimeksi muutettuna asetuksella (ETY) N:o 1411/77(2), ja erityisesti sen 17 artiklan, ottaa huomioon komission ehdotuksen, jonka se on tehnyt kuultuaan asetuksen (ETY) N:o 459/68 12 artiklassa säädettyä neuvoa-antavaa komiteaa, sekä katsoo, että komissio on saanut valituksen, joka on tehty yhteisön teknistä DNBP:tä (dinosebia) tuottavan teollisuuden nimissä ja jossa on näyttöä samankaltaisten Romaniasta peräisin olevien tuotteiden polkumyynnin olemassaolosta sekä tästä aiheutuvasta huomattavasta vahingosta, komissio ilmoitti asiasta virallisesti niille viejille ja maahantuojille, joita asia varsinaisesti koskee, julkaisi 29 päivänä joulukuuta 1978 Euroopan yhteisöjen virallisessa lehdessä ilmoituksen tietyn Romaniasta peräisin olevan rikkaruohomyrkyn tuontia koskevan tutkimusmenettelyn aloittamisesta(3) ja aloitti tosiseikkojen tarkastelun, koska saaduista tiedoista kävi ilmi, että valitus voitiin hyväksyä ja polkumyyntitoimenpiteet saattaisivat olla tarpeellisia, komissio otti asetuksella (ETY) N:o 322/79(4) käyttöön väliaikaisen polkumyyntitullin edellä mainitulle rikkaruohomyrkylle, koska tosiseikkojen alustava tarkastelu osoitti polkumyynnin olemassaolon ja antoi riittävää näyttöä vahingosta sekä osoitti välittömien toimien tarpeellisuuden yhteisön etujen suojaamiseksi, kyseisen tullin käyttöönottamisen jälkeen suoritetun tosiseikkojen täydentävän tarkastelun aikana komissio antoi osapuolille, joita asia suoranaisesti koskee, mahdollisuuden ilmaista näkökantansa kirjallisesti, kuuli niitä ja antoi osapuolille, joita asia suoranaisesti koskee, mahdollisuuden kehitellä suullisesti näkökantojaan ja tavata toisensa, jotta näillä olisi tilaisuus esittää näkökantoja ja vastaväitteitä, edellä tarkoitetun tullin käyttöön ottamisen jälkeen saadut tiedot eivät ole merkittävästi vaikuttaneet tutkimuksen tuloksiin, vaan ne ovat ainoastaan vahvistaneet olemassaolevaa näyttöä, määrittääkseen edellä mainitun polkumyynnin olemassaolon komission on otettava huomioon se, että Romanian kauppa on täysin tai lähes täysin monopolisoitu ja valtio vahvistaa hinnat; tämän vuoksi ei ole aiheellista vertailla keskenään tuotteen vientihintaa yhteisöön ja hintaa kotimarkkinoilla, näillä edellytyksillä komissio päätti perustaa polkumyyntilaskelmansa hintoihin, joilla samankaltainen markkinatalousmaan tuote myydään tämän maan kotimarkkinoiden kulutukseen, komission saamien tietojen mukaan Yhdysvallat on jäsenvaltioita lukuun ottamatta ainoa markkinatalousmaa, jossa tuotetaan teknistä DNBP:tä; tämän vuoksi komissio on valinnut laskentaperustaksi tässä maassa noudatettavat hinnat, laskelmat on tehty vapaasti tehtaalla -vaiheessa sellaiselle myynnille, joka on tapahtunut mahdollisimman läheisinä päivinä, ja huomioon on otettu kuljetuskustannukset, liitännäiskulut, pakkauskulut, tullit ja maksut sekä muut hintojen verrattavuuteen vaikuttavat tekijät niiden pätevyyden mukaan, tosiseikkojen tarkastelu osoittaa polkumyynnin olemassaolon, ja polkumyyntimarginaali on yli 40 prosenttia niillä markkinoilla, joita asia pääasiallisesti koskee, kyseisen tuotannon vahingosta komission tuntemat todisteet osoittavat, että Romaniasta peräisin olevan teknisen DNBP:n tuonti yhteisöön alkoi vasta 1978 ja että tämän vuoden lopulla niiden taso oli noin 350-400 tonnia, kyseinen tuonti edustaa noin 40 prosentin markkinaosuutta yhteisössä sekä 49 ja 68 prosentin markkinaosuutta kahdessa pääasiallisessa tuojamaassa, tämän tuonnin yhteisön markkinoiden hinnat ovat olleet äärimmäisen alhaiset, ja ne ovat tämän vuoksi alentaneet yhteisön tuottajien hintoja, tämä kehitys on tapahtunut yhteisön teollisuuden kustannuksella, ja yhteisön teollisuus on äärimmäisen vaikeassa tilanteessa, jolle on ominaista myynti selvästi Euroopan tuotantokustannuksia alhaisemmilla hinnoilla, tuotannon aleneminen noin 60 prosentilla, myynnin ja markkinaosuuksien huomattava menetys, uusien tilausten melkein täydellinen puuttuminen vuonna 1979 ja työpaikkojen uhkaava menetys, ottaen kaiken aikaa huomioon muut tämän tuotannon tilanteeseen vaikuttavat tekijät, kuten esimerkiksi yhteisön ulkopuolella sijaitseviin maihin suuntautuvan viennin väheneminen, tosiseikkojen lopullisesta tarkastelusta ilmenee, että polkumyynnillä tapahtuva tuonti aiheuttaa tai uhkaa aiheuttaa huomattavaa vahinkoa kyseiselle yhteisön tuotannolle, ja yhteisön etujen suojaamiseksi näissä olosuhteissa on tarpeen kantaa lopullisesti Romaniasta peräisin olevan teknisen DNBP:n väliaikaisen tullin vakuutena olleet määrät ja ottaa käyttöön lopullinen polkumyyntitulli, jonka määrän olisi oltava lähellä vahvistettuja polkumyyntimarginaaleja aiheutuneen vahingon suuruus huomioon ottaen, ON ANTANUT TÄMÄN ASETUKSEN: 1 artikla 1. Otetaan käyttöön lopullinen polkumyyntitulli Romaniasta peräisin olevalle tekniselle DNBP:lle (dinosebille), jota vie Chimimportexport-Bucarest, joka kuuluu yhteisen tullitariffin alanimikkeeseen ex 20.07 C III tai ex 38.11 D ja joka vastaa Nimexe-koodeja ex 29.07-59 ja ex 38.11-50, ex 70. Tähän tulliin sovelletaan voimassa olevia tulleja koskevia säännöksiä. 2. Edellä 1 kohdassa tarkoitettu tulli vahvistetaan 40 prosentiksi ilmoitetusta arvosta tavaroiden tullausarvoa koskevien tekijöiden ilmoittamisesta 27 päivänä helmikuuta 1969 annetun komission asetuksen (ETY) N:o 375/69(5) mukaisesti. 2 artikla Asetuksen (ETY) N:o 322/79 mukaisesti väliaikaisen tullin vakuutena olleet määrät kannetaan lopullisesti. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä toukokuuta 1979. Neuvoston puolesta Puheenjohtaja R. BOULIN (1) EYVL N:o L 93, 17.4.1968, s. 1 (2) EYVL N:o L 160, 30.6.1977, s. 4 (3) EYVL N:o C 311, 29.12.1978, s. 2 (4) EYVL N:o L 44, 21.2.1979, s. 8 (5) EYVL N:o L 52, 3.3.1969, s. 1